Berliinis ja Londonis elav ja tegutsev Andrea Büttner on interdistsiplinaarne autor, kelle diskreetsed kõnelused sotsiaalselt tundlikel teemadel toimuvad sageli trükitud kujutiste abil, panustades diskussiooni graafika ja paljundatava kujutise kaasarääkimise võimalustest kaasaegse kunsti ja kultuuri kontekstis. Büttneri teosed on esindatud selliste mainekate kunstiinstitutsioonide kogudes nagu Museum Ludwig, Tate Modern, MoMA jt; 2017. aastal oli tema üks Turner Prize’i nominentidest.
#000007
Lilli-Krõõt Repnau kuulub Eesti graafikat tugevalt mõjutanud digipöörde ajastul kujunenud autorite hulka, kes siiski jätkab otsinguid traditsiooniliste graafikatehnikate valdkonnas. 20. sajandi teise poole Eesti graafikakunstis märgilisel kohal oleva oforditehnika abil käsitleb ta aga tänapäeva probleemistikku, näiteks uute tehnoloogia mõju lastele ja koguni nutiühiskonna ettekujutusele lapsepõlvest kui sellisest.
#000008